NaiveNeuron/SloPal huggingface dataset:
Pročko, Jozef, poslanec NR SR (2024-01-10):
O koho sa starám? O seba nie, tak mi vráťte čas. Tak o koho sa starám, o vás? Tak vy sa staráte o lesy, nie? Tak ste sa postarali o lesy. Už nech ide tu. (Hovorené pri stíšenom mikrofóne.) Tak ďakujem veľmi pekne, som rád, že prišiel pán Susko, nech si to vypočuje, podľa rokovacieho poriadku tu má byť nejaký predkladateľ za vládu. Pani Gažovičová, úžasne ste tam trafili to, že vlastne oni predkladajú tento Trestný zákon a nepredkladajú nič také, čo by prinášalo človeku alebo občanom Slovenska niečo prospešné. Oni, sociálni demokrati, tváriaci sa na sociálnych demokratov, neprinášajú žiadne dobré veci pre dôchodcov, pre deti, pre rodiny, ale oni idú hneď z voleja v skrátenom legislatívnom konaní, ktoré pepa halapaku dlhé, dlhé roky odsudzoval, ten spravodlivá, najspravodlivejší Susko a teraz to ide lámať takýmto spôsobom. No a, samozrejme, všetci dobre vieme, že to pre pána lesožrúta Žigu, ktorý, ktorý je obvinený, pre Gašpara, ktorý je obvinený, a pre ďalších, ktorí sú obvinení. Ja som sa rozprával s jedným, jedným poslancom na chodbe, že zastavil ma a hovorí mi, že ako si sa ty zmenil. Hovorím, v čom som sa zmenil. V tom, že sa mi nepáči, čo idete urobiť, že sa mi nepáči že za 20 miliónov idete, idete dať podmienku, v čom som sa zmenil, že stále, stále bojujem proti korupcii, proti nečestnosti, nič som tu neukradol, som mu povedal, nikdy v živote, som čestný. A on mi povedal, že aj on je čestný. No tak keď si čestný, tak sa neboj ničoho, nechal sa teda súdiť a podľa toho, jak ste to tu zaviedli Fico-smeráci. Čiže pani Gažovičová, naozaj idú to urobiť v rýchlom skrátenom konaní aby títo tu aj čo sedia, veď my máme parlament plný obvinených ľudí. V normálnom, v normálnom svete niekde v Dánsku, Fínsku by odstúpili. Myslíte si, že Žiga odstúpi? Arogantný Žiga, veď ste videli, čo tu začal teraz rozprávať, že vy tu nevediete schôdzu. A namiesto toho, aby naozaj viedol tú schôdzu tak, ako má, tak to robí presne opačne.
Pellegrini, Peter, podpredseda NR SR (2020-07-10):
Pán poslanec Ďurica.
Laurenčík, Milan, poslanec NR SR (2019-10-16):
Ďakujem za slovo. Pán predsedajúci, prosím, aby ste dali hlasovať o uznesení tak, ako som ho včera predniesol pri informácii.
Hrnčiar, Andrej, podpredseda NR SR (2018-12-06):
Ďakujem. Takže gratulujem všetkým zvoleným a pristúpime k prvému čítaniu o návrhu poslankyne Národnej rady Slovenskej republiky Viery Dubačovej na vydanie zákona, ktorým sa mení a dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony . Návrh zákona má parlamentnú tlač 1224. Návrh na jeho pridelenie na prerokovanie výborom je v rozhodnutí č. 1274. Dávam slovo poslankyni Viere Dubačovej, aby návrh zákona uviedla.
Kuffa, Štefan, poslanec NR SR (2021-11-05):
Pán Karahuta, ak niekto spolitizoval tento návrh zákona, tak to bol minister životného prostredia pán Budaj, a to ste videli tú politickú prednášku, ktorá tu bola. Správne si to povedal, že nikto nehovorí proti ochrane prírody, lebo to nikto ani nehovoril, ale samotný návrh zákona koná inak. Je proti ochrane prírody, veď bezzásahové územie v rozsahu 75 %, veď my tie národné parky zlikvidujeme, prosím vás pekne. A s tými národnými parkmi, samozrejme, aj človeka z vidieku vyženieme. Čo tí ľudia všetci pôjdu do Bratislavy tuná? Ja som sa tu aj niektorých pýtal, ako je Bratislava pripravená na ľudí z vidieka, kde pôjdu bývať? Prosím vás pekne, nikto síce nehovorí, to sú také sladké rečičky, ale predložený samotný návrh zákona likviduje našu prírodu. Likviduje naše národné parky, bezzásahovosť v rozsahu 75 %, prosím vás pekne, to je po našich lesoch, po našich národných parkoch, čo to tu budú, čo tu budú predkladať to. Chcem tuná ešte sa vrátiť ako späť k samotnému návrhu zákona. Samotný návrh zákona je na dvoch stranách napísaný, ale tuná pozmeňovák, ktorý tu bol predložený, resp. dva pozmeňováky v rozsahu 14 strán, to je aký dobrý návrh zákona? Pán Budaj aj včera aj v televíznej relácii, ten sa nehanbil priznať k tomu, že v podstate tým predkladateľom je on sám, životné prostredie, ale tuná použije nejakých osemnástich poslancov Národnej rady, ktorí nerozumejú tejto problematike, aby zneužil túto vec a jednoducho nastavil systém tak, aby vytunelovali jeden a pol miliardy rafinovaným inštitucionalizovaným spôsobom cez mimovládky, tak ako to doposiaľ robili. Na takého sysľa 5,3 milióna! Na dve nejaké korytnačky, ktoré sledujú v dvoch obciach, v rozsahu 651-tisíc! Veď si to pozrite, aké sú to rozkrádačky a doposiaľ, aké ste robili! Chcete v tom pokračovať.
Blanár, Juraj, podpredseda NR SR (2022-05-06):
Poprosím ešte pána Cmoreja tam dajte, lebo mu nefunguje zariadenie. Nech sa páči, pán... Vráťte čas pánovi poslancovi.
P. Hrušovský, predseda NR SR: (2005-05-17):
(Hlasovanie.) 146 prítomných, 50 za, 46 proti, 49 sa zdržalo, 1 nehlasoval. Návrh sme neschválili.
P. Hrušovský, predseda NR SR: (2004-10-27):
(Hlasovanie.) 141 prítomných, 3 za, 57 proti, 80 sa zdržalo, 1 nehlasoval. Neschválili sme body zo spoločnej správy. Ďalší návrh. P. Biroš, poslanec: Teraz poprosím, aby sme dali hlasovať o mojom pozmeňujúcom návrhu s odporúčaním...
Hrnčiar, Andrej, podpredseda NR SR (2018-05-10):
Áno, dobre.
Petrík, Simona, poslankyňa NR SR (2019-02-08):
Dobrý deň, dámy a páni. Ďakujem, pani predsedajúca. Vážené panie poslankyne, páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajkyňu k návrhu zákona o neziskových organizáciách poskytujúcich všeobecne prospešné služby (tlač 1289). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko ministerstva financií. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady a Výbor Národnej rady pre verejnú správu a regionálny rozvoj. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 22. marca 2019 a v gestorskom výbore do 25. marca 2019. Pani predsedajúca, prosím, otvorte všeobecnú rozpravu.
Paška, Pavol, predseda NR SR (2013-10-22):
(Hlasovanie.) 140 prítomných, 82 proti, 58 sa zdržalo. Tieto tri body sme neschválili.
Přidal, Alojz, poslanec NR SR (2011-09-14):
Už som nemohol spať, ako ma označilo v hlasovaní č. 206, že som nehlasoval, je to medzinárodná zmluva s Malajziou a ja som hlasoval za, prosím, do zápisu.
Kučerová, Viera, poslankyňa NR SR (2013-09-04):
Pán predseda, prosím, dajte hlasovať o tom, že Národná rada prideľuje návrh zákona na prerokovanie ústavnoprávnemu výboru, ktorý zároveň určuje aj ako gestorský výbor, s tým, že gestorský výbor prerokuje návrh zákona v druhom čítaní do tridsaťdva dní od jeho prerokovania v prvom čítaní.
Kollár, Boris, predseda NR SR (2023-02-14):
Prosím, prezentujme sa a hlasujeme. (Hlasovanie.) Prítomných 139 poslancov, za 133, proti 6. Konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie.
Hort, Milan, podpredseda NR SR (2011-04-05):
Reagovať s faktickou poznámkou teraz bude na predrečníka pán poslanec Ľubomír Jahnátek, nech sa páči.
Vašečka, Richard, poslanec NR SR (2018-06-15):
Ďakujem. Ja chcem tiež popriať pánu generálnemu prokurátorovi skoré uzdravenie. Zároveň ľutujem tiež spolu s pánom poslancom, že tu nie je osobne prítomný, pretože naozaj je to, bolo by to veľmi žiaduce a malo by to svoj význam, hoci s pánom námestníkom mám dobrú skúsenosť a nemyslím si, že je to nejaké, nejaké zlé, ale je to veľmi vážna vec. A hoci neupodozrievam pána generálneho prokurátora, že by mal úmysel, alebo že by sa potešil tomu, á, super, nemusím tu byť, tak v takýchto prípadoch je to naozaj veľmi potrebné alebo žiadané, aby tu bol osobne prítomný, a malo by skôr vedenie Národnej rady rozmýšľať, ako prípadne tento bod posunúť v prípade, že je to možné, aby mohol byť osobne prítomný. Pobavil ma výrok, že my nechceme počuť jeho námestníka, ako sa vyhovára, ale chceme počuť pána generálneho prokurátora, ako sa vyhovára. Tak ja netvrdím, že sa niekto vyhovára, ale iste je dobré, aby sme počuli naozaj toho, kto je zodpovedný za chod Generálnej prokuratúry, aby odpovedal, aby vysvetlil. Ja budem rád, keď to bude uspokojivé vysvetlenie, ale aby tu bol on osobne. Takže ešte raz, veľa zdravia, skoré uzdravenie.
Galko, Ľubomír, poslanec NR SR (2013-09-18):
Ďakujem pekne. No, dovolím si dve poznámky povedať. Prvá poznámka je, že podčiarkujem to, čo si povedal, Richard, že naozaj táto schôdza nebola nadarmo. A ja som takisto presvedčený, že obrovské množstvo ľudí, ktorí nie tak sledovali či už priamy prenos počas tých dvoch dní, alebo, lepšie povedané, dvoch nocí, alebo sa nejakým spôsobom ešte dostanú k jednotlivým vystúpeniam, keď si ich v budúcnosti pozrú, si naozaj poopraví názor nielen na konkrétnych poslancov a poslankyne, ale vôbec na fungovanie celej politickej scény na Slovensku. Možno niektorí ľudia, ktorých mali dodnes zidealizovaných, sa im tu predstavili alebo nepredstavili, lepšie povedané, v inom svetle a niektorých, ktorých zasa možno poznali menej, tak ich pozornosť upútali. Druhú poznámku si dovolím osobnú. O tebe je známe, a ja som to niekoľkokrát zažil, keď chodíme spolu po Slovensku, a je to úplne jedno, či sme niekde v nejakom podniku medzi mladými ľuďmi, alebo sedíme s nejakými podnikateľmi, alebo sme niekde na jarmoku a rozprávame sa s tými skôr narodenými, o tebe je známe, že ty nemáš problém hovoriť ľuďom nepríjemné veci. Hlavne nepríjemné veci o stave našej spoločnosti, o obrovskom úpadku, ktorý, do ktorého sme sa dostali práve pod vedením vlády Roberta Fica. A nikdy im nič nezakrývaš. A ja si o to viacej cením to tvoje dnešné poďakovanie a ten apel smerom k verejnosti, či už na balkóne, alebo pri počítačoch, pretože možnože kolegyňa, alebo celkom iste kolegyňa Mezenská to vie precítenejšie povedať, a ja som presvedčený, že to bolo z tvojej strany úprimné. Ďakujem.
B. Bugár, podpredseda NR SR: (2005-06-23):
Otváram rozpravu a pýtam sa, či sa hlási niekto do rozpravy. Konštatujem, že nikto. Vyhlasujem rozpravu za skončenú a prerušujem rokovanie o tomto bode programu. Budeme pokračovať rokovaním o návrhu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví (tlač 1203). Dávam slovo poverenému členovi výboru pre hospodárstvo, privatizáciu a podnikanie poslancovi Jirkovi Malchárkovi. Nech sa páči. (Rokovanie o návrhu na voľbu kandidátov Národnej rady Slovenskej republiky na vymenovanie člena Regulačnej rady Úradu pre reguláciu sieťových odvetví , tlač 1203.) J. Malchárek, poslanec: Ďakujem, pán predsedajúci. Vážený pán predseda parlamentu, vážené dámy, vážení páni, dovoľte mi, aby som vás oboznámil s návrhom Výboru Národnej rady Slovenskej republiky pre hospodárstvo, privatizáciu a podnikanie na voľbu kandidátov Národnej rady Slovenskej republiky... (Ruch v sále.)
Galis, Dušan, poslanec NR SR (2013-12-04):
Na základe oprávnenia ako spravodajcu predkladám návrh na prerokovanie návrhu zákona v treťom čítaní ihneď. Prosím, dajte hlasovať o tomto návrhu.
Ďuriš Nicholsonová, Lucia, podpredsedníčka NR SR (2017-04-07):
(Povedané súbežne s predsedajúcim.) ... prichádzajú do edukačných zariadení. Minimálne, minimálne by mal o tom vedieť pán minister Richter.
M. Číž, podpredseda NR SR: (2007-03-28):
Slovo má pán poslanec Frešo. (Hlasy v sále.) Áno? Tak, nech sa páči, prepáčte, pán poslanec Frešo, ak má pocit pani Vášáryová, že bola prvá, má slovo, nech sa páči. (Hlasy v sále.) Ja viem. Nech sa páči. Viem. Problém tu nemáme a pán Frešo je známy džentlmen, tak on vás pustí.
B. Bugár, podpredseda NR SR: (2005-05-25):
Otváram možnosť sa prihlásiť ústne do rozpravy. Pán poslanec Šulaj ako jediný sa hlási. Pán poslanec, ale 3 minúty máte, potom končím rokovanie. Takže, nech sa páči, máte slovo. Končím možnosť sa prihlásiť do rozpravy.
Sulík, Richard, predseda NR SR (2011-05-19):
Jedna faktická poznámka. Pán poslanec Somogyi, máte slovo.
Kondrót, Maroš, poslanec NR SR (2012-11-07):
Sme v treťom čítaní, otvorte, pán predseda, prosím, rozpravu.
Ďuriš Nicholsonová, Lucia, podpredsedníčka NR SR (2018-02-02):
Ďakujeme pekne, pán poslanec. Registrujem dve faktické poznámky na vaše vystúpenie. Končím možnosť prihlásiť sa s faktickou poznámkou. Pán poslanec Blanár.
Žiga, Peter, podpredseda NR SR (2024-02-08):
Pán poslanec Hargaš.
Puci, Róbert, poslanec NR SR (2014-12-02):
Pán predseda, dajte, prosím, hlasovať o návrhu zákona ako o celku v znení schválených pozmeňujúcich a doplňujúcich návrhov.
I. Mikloš, poslanec: (2007-10-25):
Ale chcel by som aj poukázať na to, že celá táto diskusia, ktorú o tomto zákone, o obmedzovaní tvorby a použitia zisku zdravotných poisťovní tu vedieme, je vlastne v zásadnom rozpore s programovým vyhlásením vlády. Veď vy máte vo vlastnom programovom vyhlásení napísané, že vláda presadí také právne prostredie, v ktorom všetky zdravotné poisťovne budú mať rovnaké podmienky bez ohľadu na ich právnu formu. Čiže, nielen tie vecné argumenty, ktoré hovoria veľmi jasne v prospech toho, že obmedzovanie tvorby zisku, obmedzovanie motivácie a obmedzovanie konkurencie vedie k zhoršeniu podmienok pre pacientov, pre zdravotníkov, ale aj vaše vlastné záväzky v programovom vyhlásení vlády sú tu pošliapavané. A váš návrh, pán poslanec Bobrík, na tom, samozrejme, nič nemení, pretože z hľadiska vecného, z hľadiska rozporu aj s týmto znením programového vyhlásenia vlády je dokonca ešte horší ako pôvodný vládny návrh. Takže všetci, ktorí tvrdili, a najmä poslanci HZDS a SNS, že zisk je potrebný, ešte včera dokonca v televízii Markíza to predseda SNS Slota tvrdil, vlastne ak budú hlasovať za tento pozmeňujúci návrh, tak, samozrejme, poprú svoje vlastné slová. A myslím si, že potom možno hovoriť o strate tváre s tým, že dôvody, prečo takto vlastné názory zmenili, nechám na... (Vystúpenie automaticky prerušené časomierou.)
Kuciaňová, Magdaléna, poslankyňa NR SR (2017-06-20):
Teraz budeme hlasovať o pozmeňujúcich a doplňujúcich návrhoch zo spoločnej správy, spoločne o bodoch 1 a 2 s odporúčaním gestorského výboru schváliť.
Blanár, Juraj, podpredseda NR SR (2021-03-30):
Pani poslankyňa Pleštinská, nech sa páči.
D. Lipšic, podpredseda vlády a minister spravodlivosti SR: (2003-12-02):
Ďakujem, pán predseda.
B. Bugár, podpredseda NR SR: (2004-09-23):
Nech sa páči, pani poslankyňa.
Kišš, Štefan, poslanec NR SR (2024-01-10):
Ďakujem pekne všetkým, tuším, sedemnástim kolegom a kolegyniam, ktoré, ktorí reagovali na to moje vystúpenie, sedemnástim z opozície, nula z koalície, ďakujem pekne. Musím sa priznať, že po tom mojom vlastnom vystúpení, keď som vlastne skončil a prišiel som sem a ešte vás počúval, tak, tak ma zavalil taký, taký ťažký pocit, až taký úzkostný trochu, že z toho, čo nás tu vlastne čaká. Z toho, o čom som sám teda hovoril, lebo človek keď to hovorí na takomto dôležitom mieste, tak, tak trochu to aj, aj viacej, viacej precíti ako keď nad tým, keď o tom len niekde počúva alebo, alebo len tak premýšľa. A ja vám teda garantujem, že to, o čom som hovoril, čo, teda ak, ak tieto kroky bude vládna koalícia naďalej takto robiť, tak to, o čom som hovoril, nastane. A samozrejme, že to môžte, to môžte zmeniť, ale zatiaľ tomu akože nič nenasvedčuje, a na margo kolegu Ondreja Prostredníka, že, Ondrej si niekde odbehol, ale áno, samozrejme, že to o rok, o dva na niekoho zvalia, že si nepriznajú vinu, však veď to sme, to sme už videli tých, tých predchádzajúcich dvanásť rokov účinkovania vlády SMER-u, že, že proste priznať si vinu je niečo, čo, čo v ich prípade taký, taký svet neexistuje. Ale čo mňa zároveň fascinuje a stretol som teda za svoju predchádzajúcu kariéru štátneho úradníka viacerých politikov, mnohých teda aj zo SMER-u, dnes aj z HLAS-u, a jedna vec, čo ma teda na mnohých fascinuje, je, je tá miera cynizmu, s ktorou dokážu fungovať ako, ako nad, nad vecami rozmýšľajú, ako tvoria politiky. A ja sa teda len chcem spýtať všetkých tuto kolegov z koalície, že či aj vy ste takí cynici, či vám je to naozaj jedno, čo bude s touto krajinou. Ďakujem.
Kremský, Peter, poslanec NR SR (2021-04-01):
Ďakujem, pán predsedajúci. Páni kolegovia, máte pravdu, že pán poslanec Mazurek v jednej svojej rozprave narozpráva toľko nezmyslov ako iní poslanci niekedy ani za celý rok. Ja som už musel ísť von, lebo nemám rád, keď niekto silou svojho hlasu nahrádza nedostatok argumentov, ale keď som počul to, ako rozpráva o Švédsku, ako to tam je úžasné, všetko otvorené a pomaly tam nemajú žiadny COVID, tak som sa musel vrátiť, lebo to sú naozaj nezmysly. Takže skúsme sa vrátiť k faktom. Švédsko v prvej vlne vnímalo koronavírus tak, že treba sa premoriť a v podstate je to nič vážne, nič nebezpečné. Došlo to k tomu, že mali zhruba 100 mŕtvych za deň. Je to krajina zhruba dvakrát väčšia ako Slovensko, čiže pomerne veľa. V druhej vlne k tomu pristúpili už trošku inak, začali zatvárať, urobili určité obmedzenia, ale keďže mali potom vďaka britskému vírusu tiež zhruba 100 mŕtvych denne, tak začiatkom marca pristúpili k veľmi vážnym obmedzeniam. Ja vám prečítam len pár: Zatvorili sa všetky obchody, nákupné centrá a tak ďalej okrem supermarketov a potravín. Zatvorili sa všetky služby, všetky fitnescentrá, plavárne, reštaurácie okrem odberu jedla a takisto všetky súkromné eventy. Takže, prosím vás, pán Mazurek, skúste, už keď, síce sa tam nemôžete ísť pozrieť, aspoň pozrite do internetu, overte si svoje informácie! Hlásate nezmysly a klamstvá a ja mám naozaj pocit, že už je to aj účelové. Ak chcete, môžem vám poslať link, pozrete si to aj sám. Ďakujem.
Hlina, Alojz, poslanec NR SR (2015-03-10):
Ďakujem. Ja skúsim to zhrnúť. Sme takí, akí sme. V Číne sa naučili stáť v rade, my sa nenaučíme stáť v rade a vieme, ako to tam funguje, respektíve ako to nefunguje. Bolo jedno opatrenie, že pre tých, ktorí teda sa ponáhľali a voči tým, ktorí tam už sedeli od šiestej, to bolo nefér, tak si to svoje ponáhľanie mohli zaplatiť. A javilo sa to aspoň, aspoň ako trošku spravodlivé, lebo tí ľudia si povedali: „Síce ma predbehol, ale aspoň zaplatil.“ Zajtrajším hlasovaním sa v ambulanciách v zásade nič nezmení. V ambulanciách to zostane tak, ako to bolo doteraz. Budú tam zvláštnou zhodou náhod ľudia, ktorí budú mať statusové postavenie, budú znova predbiehať tých ostatných, len už nebude v tom ten prvok, aký-taký prvok spravodlivosti. To znamená, tí ľudia si nebudú môcť povedať, že aspoň niečo tej nemocnici zaplatil. A to chcem povedať, vážení, tak už keď nič, už zahlasujte, však to je, hovorím, ja by som bol najradšej, keby sme to nemuseli mať, keby sme boli slušnou krajinou, kde sa stojí v rade, kde sa nechodí do čakárne len tak podebatovať. Lebo to je tiež pravda, že niekto tam ide len tak trošku podebatovať, no a už, keď je tam, tak sa aj nechá vyšetriť a popri tom zdržiava. K tomu sa my možno raz dopracujeme. Ale teraz vieme, kde žijeme. Javilo to aké-také známky spravodlivosti, zajtrajším dňom si, poslanci, dávajte veľký pozor, a na to chcem upozorniť, aj pacienti v čakárňach, dávajte si veľký pozor po prijatí platnosti účinnosti tohto zákona, kto koho kedy predbehne, lebo už to nie je za to, že si zaplatil, už to je za to, že to urobil buď teda skutočne, že to manažovanie, len potom aj vy musíte sa vedieť zmanažovať, to si potom prípadne odskúšajte, alebo to urobil na chrapúňa. To znamená, na to, čo teda bežne sme, ale vieme to tu všelijako schovať. Naozaj je to, potom poviem.
Bugár, Béla, podpredseda NR SR (2016-10-26):
Nech sa páči, prezentujme sa a hlasujme o skrátení lehoty. (Hlasovanie.) Prítomných 141, za 79, proti 49, 13 sa zdržali hlasovania. Konštatujem, že lehoty sme skrátili, takže môžeme pristúpiť k jednotlivým pozmeňujúcim návrhom.
M. Číž, podpredseda NR SR: (2008-01-30):
Poprosím vážených kolegov z opozície aj pána Horta, aby mi pomohol prípadne udržať štandardné prostredie a rešpektovať veci, o ktorých hovoríme a ktoré vyčítame súperom. Slovo má teraz pán poslanec Pavol Goga.
Šefčík, Marek, poslanec NR SR (2022-09-27):
Pán predsedajúci, ďakujem za slovo. Vážený pán predsedajúci, vážené panie poslankyne, páni poslanci, ako spoločný spravodajca výboru predkladám spoločnú správu k návrhu poslankýň Národnej rady Slovenskej republiky Vladimíry Marcinkovej, Romany Tabák, Jany Bittó Cigánikovej, Anny Záborskej, Evy Hudecovej a Zuzany Šebovej na vydanie zákona, ktorým sa dopĺňa zákon č. 576/2004 Z. z. o zdravotnej starostlivosti, službách súvisiacich s poskytovaním zdravotnej starostlivosti a o zmene a doplnení niektorých zákonov v znení neskorších predpisov. Je to tlač 1049a. Vládny návrh zákona prerokovali ústavnoprávny výbor a výbor pre zdravotníctvo. Výbory súhlasili s návrhom zákona o odporučili Národnej rade Slovenskej republiky návrh zákona schváliť. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky návrh zákona schváliť. Spoločná správa výborov bola schválená uznesením č. 149 z 13. septembra 2022, kde ma výbor poveril za spoločného spravodajcu k predloženému návrhu zákona a poslanca Tomáša Lehotského za náhradníka k predmetnému návrhu zákona v prípade mojej neúčasti. Pán predsedajúci, skončil som, môžete otvoriť rozpravu.
Danko, Andrej, predseda NR SR (2017-05-10):
Poprosím kľud v sále.
Kollár, Boris, predseda NR SR (2022-06-28):
Prosím, prezentujme sa a hlasujeme. (Hlasovanie.) Prítomných 138 poslancov, za 95, proti 2, zdržalo sa 40, nehlasoval 1. Uvedený návrh sme schválili. Pristúpime k tretiemu čítaniu návrhu zákona. Otváram rozpravu v rámci tretieho čítania. Hlási sa niekto z poslancov do rozpravy? Ak nie, vyhlasujem rozpravu za skončenú. Pristúpime k hlasovaniu o návrhu zákona ako o celku. Pán spoločný spravodajca, prosím, uveďte odporučenie gestorského výboru.
Lipšic, Daniel, poslanec NR SR (2015-02-18):
Ja ešte na to právne stanovisko zareagujem. Ak sa zdá niekomu normálne, že, že tesne pred schôdzou nám pod nos rozdajú stanovisko, ktoré my máme čítať, to sa mi zdá byť absurdné, absurdné. My sme dali návrh, ktorý ste mali k dispozícii niekoľko dní, ste mohli preštudovať, pripraviť sa. A druhá vec. Anonymita je tiež problém, pretože keď niekto píše nejaký anonymný text, tak tam môže napísať v princípe čokoľvek, lebo sa nevystaví kritike, že proste ani svoje meno, ani svoje renomé. Poviem to na príklade, čo hovoril pán poslanec Viskupič. Bod 15 hovorí, že nemožno vyhodnotiť to ako konflikt záujmov, lebo keď podpisoval plnomocenstvo pán Pavlis pre advokáta na podanie žaloby, tak vtedy ešte nebol v dozornej rade. Čiže keby to bolo asi, že už bol v dozornej rade, tak vtedy to konflikt záujmov je. Čiže tu sa nás snažia presvedčiť, že v zásade od toho, ako podpísal plnomocenstvo pán Pavlis pre advokáta, tak to bol vlastne spor advokáta, že on ním disponoval. To nie je pravda, to nie je pravda! Advokát bol jeho mandatár, disponoval s tým stále ako predseda predstavenstva pán Pavlis. Veď to je nezmysel, čo sa tu píše, že odo dňa podpísania plnomocenstva to vlastne už advokát viedol, ten spor s Fondom národného majetku. To je riadna blbosť, keď už o obsahu ideme hovoriť. Ale ešte raz, ja nebudem to ani čítať počas rozpravy teraz a po druhé sa mi zdá byť nefér, keď to niekto napíše anonymne, lebo tým naozaj si môže dovoliť tam napísať, čo sa mu zapáči. Nevystaví seba ani svoje meno, ani svoju reputáciu žiadnej kritike.
Figeľ, Ján, podpredseda NR SR (2015-10-06):
S reakciou na početné faktické, nech sa páči, Július Brocka.
Grendel, Gábor, podpredseda NR SR (2022-12-07):
S reakciou na faktickú poznámku pán poslanec Susko.
Jurinová, Erika, podpredsedníčka NR SR (2013-10-16):
S reakciou na faktickú poznámku pán poslanec Hraško, nech sa páči.
S. Kahanec, poslanec: (2007-06-26):
No bolo to neuveriteľné ako konštatovanie, keď berieme, že zákon poslancov aj predsedu stavia na rovnocennú úroveň. Zo zákona by mali byť rovnocenní a spočítavanie, že koľko kto získal hlasov, na to sa dá pozerať aj inak, ako tu už pred krátkou chvíľou odznelo. Ale myslím si, že keď má byť niečo transparentné a jasné, tak je to asi vtedy, keď sa rozhodne verejne na zastupiteľstve a rozhodne sa, tak ako tu v tejto Národnej rade, hlasovaním. Poslanci nie sú na to, aby boli poslušnými žiakmi, a nie sú na to, aby počúvali na slovo predsedu samosprávneho kraja alebo iného šéfa štatutára. Poslanci sú na to, aby rozhodovali. A poslanci rozhodujú svojím hlasovaním. Štatutár hlas nemá. Štatutár má riadiť úrad a štatutár má riadiť zastupiteľstvá. Na základe toho sa potom prijmú relevantné rozhodnutia v zastupiteľstvách. A keď hovoríme o tom, že čo bránime? No môžeme povedať, že či 1,3 mld. úverové zaťaženie bolo to najrozumnejšie na cesty, keď máme perspektívu v rokoch 2007 až 2013 získať napr. zdroje zo štrukturálnych fondov? A mohlo by sa hovoriť aj ďalej. Ďakujem pekne.
Grendel, Gábor, podpredseda NR SR (2021-11-24):
Chcete reagovať, pani poslankyňa? Tak trojku, vás poprosím, aby ste stlačili. Nech sa páči.
P. Paška, predseda NR SR: (2010-02-11):
Schválili sme vládny návrh novely zákona o službách zamestnanosti. Pán poslanec Vestenický uvedie hlasovanie v prvom čítaní o návrhu pánov poslancov Kötelesa, Duraya a Csákyho na vydanie zákona č. 46/1993 Z. z. o Slovenskej informačnej službe. (Hlasovanie o n ávrhu poslancov Národnej rady Slovenskej republiky Lászlóa Kötelesa, Miklósa Duraya a Pála Csákyho na vydanie zákona, ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších zákonov.)
Laššáková, Jana, podpredsedníčka NR SR (2015-04-17):
Pán poslanec Mikloško.
Fico, Robert, podpredseda NR SR (2010-10-19):
Pán poslanec Poliačik.
Žiga, Peter, podpredseda NR SR (2024-04-24):
Pán poslanec Čellár. (Ruch v sále)
Jurinová, Erika, podpredsedníčka NR SR (2013-05-15):
Ďakujem pekne, pán minister. Dávam slovo spoločnému spravodajcovi z výboru pre financie a rozpočet poslancovi Vladislavovi Petrášovi, aby informoval Národnú radu o výsledku rokovania výborov a aby odôvodnil návrh a stanovisko gestorského výboru.
Laššáková, Jana, podpredsedníčka NR SR (2015-01-28):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci Hraško, Hudacký a Mičovský. Končím možnosť prihlásiť sa do rozpravy ústne. Ale v súlade s rokovacím poriadkom o slovo požiadal pán podpredseda Národnej rady Miroslav Číž. Nech sa páči.
Figeľ, Ján, podpredseda NR SR (2012-07-02):
Ďakujem pekne. Na rečníka s faktickými traja – dvaja poslanci, jedna poslankyňa. Nech sa páči, pán Záhumenský.
Jahnátek, Ľubomír, minister pôdohospodárstva a rozvoja vidieka SR (2015-05-21):
Ďakujem pekne za slovo, pani predsedajúca. Pán poslanec, ďakujem pekne za otázku. Tak ako som uviedol v odpovedi na obdobnú otázku dňa 19. marca 2015, Slovenský pozemkový fond v súlade s § 34 ods. 24 zákona č. 330/1991 Zb. v znení zákona č. 363/2014 Z. z. v súčasnej dobe prijíma, eviduje a zverejňuje zoznam mladých poľnohospodárov alebo poľnohospodárov spĺňajúcich podmienky malého podniku alebo mikropodniku, ktorí prejavili záujem o prenájom pozemkov podľa § 14 ods. 9 citovaného zákona alebo podľa § 13 ods. 4 až 8 zákona č. 504/2003 Z. z. K včerajšiemu dňu, to jest k 20. máju 2015 prejavilo takýto záujem 155 subjektov, ktorých zoznam vrátane dátumu, kedy poslali svoju žiadosť Slovenskému pozemkovému fondu, je v členení podľa regiónov zverejnený na internetovej stránke www.postfond.sk v sekcii Prenájmy. K žiadnemu prerozdeleniu pozemkov, to jest k uzatvoreniu nájomných zmlúv doteraz neprišlo, pretože, tak ako som už uvádzal, konkrétna výmera a konkrétne pozemky z hľadiska ich kultúry a lokalizácie budú vybraté až po tom, čo mladý poľnohospodár alebo malý poľnohospodár predloží Slovenskému pozemkovému fondu rozhodnutie poľnohospodárskej platobnej agentúry o schválení nenávratného finančného príspevku, a najmä podklad pre vydanie tohto rozhodnutia, ktorým je podnikateľský zámer. Iba na základe zohľadnenia schváleného podnikateľského zámeru bude možné dohodnúť zmluvné podmienky užívania predmetných pozemkov zo strany mladého, respektíve malého poľnohospodára. Očakávam, že výzva na podopatrenie 6.1 a 6.3 Programu rozvoja vidieka na roky 2014 až 2020, zamerané na podporu uvedených cieľových skupín, bude poľnohospodárskou platobnou agentúrou zverejnená najneskôr v júni tohto roku. Slovenský pozemkový fond si v súčasnosti vytvára podmienky pre plnenie svojich vyššie uvedených zákonných úloh tým, že pri predlžovaní nájomných zmlúv s doterajšími nájomcami do týchto zmlúv zakotvil povinnosť doterajšieho nájomcu potrebné pozemky pre mladého poľnohospodára alebo malého poľnohospodára uvoľniť, ak fondu vznikne povinnosť tieto pozemky mladému poľnohospodárovi alebo malému poľnohospodárovi prenajať. Zároveň uvádzam, že v súčasnosti je v procese notifikácie príslušná časť programu rozvoja vidieka, výsledkom ktorej by malo byť, že budú akceptovaní i tí mladí farmári, ktorí podnikajú formou právnickej osoby. Táto zmena je reakciou na zmenu bruselskej legislatívy, respektíve rozhodovacej činnosti európskych súdov. Ďakujem pekne za pozornosť, skončil som.
Krajčí, Marek, poslanec NR SR (2024-01-23):
Ďakujem pekne za slovo, pán predsedajúci, aj pánovi poslancovi Szalayovi za vystúpenie. Dodal si ďalšie argumenty pre právnikov, ktorí budú prerokované skrátené legislatívne konania napádať na Ústavnom súde, paradoxne si použil veľmi trefne názory našich politických oponentov, ktoré im už teraz ale nevyhovujú, to je jasné. Potrebujú niektoré inštitúcie úplne rozbiť, aby sa čo najťažšie v budúcnosti dávali dokopy, ľudí, ktorí sú nepohodlní akýmkoľvek spôsobom, ktorým sa dá akože za legálneho použitia moci odstaviť a dodať ľudí, ktorí budú pozerať, čo majú robiť, to je hlavný cieľ, lebo ich skúsenosť za posledné tri roky, pre viacerých z nich úplne osobná, je, že musia urobiť všetko pre to, aby sa to znovu nevrátilo. Dodávam len, že opäť, paradoxne, rokujeme v skrátenom legislatívnom konaní aj o tom, aby ak páchateľa pri nejakom korupčnom skutku sme chytili, následne odstíhali, tak odsúdenie bude asi takéto. Vráť to, čo si zobral pri poslednom úplatku, už nehreš, choď domov! Tak jak je toto účinná trestná politika, tak s nami je to naozaj zlé. A toho sa tu všetci obávame, že sa tu zavedú časy, kedy páchať trestnú činnosť tých najväčších rozmerov bude naozaj výhodné, žiaľ. A tomu sa snažíme zabrániť, takže vďaka za tvoje vystúpenie, Tomáš. A všetkým nám len ostáva dúfať, že snáď sa to nejakým spôsobom podarí oddialiť, možno vylepšiť, možno to niektorí pochopia, že... (Prerušenie vystúpenia časomerom.)
Pellegrini, Peter, podpredseda NR SR (2024-01-18):
Vážené panie poslankyne, vážení páni poslanci, budeme pokračovať v rozprave, v prerušenej rozprave zo 6. schôdze k tlači 105, bod 64. Pán poslanec Dubéci má procedurálny návrh. Nech sa páči. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Brocka, Július, poslanec NR SR (2013-09-05):
Ďakujem pekne. Dámy a páni, pôvodne som k tomuto návrhu zákona ani nechcel vystupovať, pretože je to zaujímavé, ale zhodou okolností pohľad na túto dávku, na rodičovský príspevok mám bližší strane SMER ako napríklad k strane SDKÚ, a práve preto, že som nechcel polemizovať s mojím kolegom z SDKÚ Beblavým, preto som nechcel vystupovať k tomuto bodu. Ale vyprovokoval ma pán minister svojím záverečným slovom k predchádzajúcemu bodu, keď sme rokovali o príspevku pri narodení dieťaťa. No a keďže som naňho už nemohol vtedy reagovať, tak využívam príležitosť teraz. Pán minister, vašu reakciu považujem za veľmi povrchnú a plytkú. Ak ste mne vyčítali na moje vecné vystúpenie k tomu návrhu zákona, že vám chýbali moje aktivity v roku 2007 a ´8... (Prerušenie vystúpenia predsedajúcou.)
Laššáková, Jana, podpredsedníčka NR SR (2013-12-03):
Budeme pokračovať hlasovaním v druhom čítaní o vládnom návrhu zákona, ktorým sa mení a dopĺňa zákon č. 480/2002 Z. z. o azyle, tlač 705. Spoločným spravodajcom je člen výboru pre obranu a bezpečnosť poslanec Peter Šuca. Nech sa páči, pán spravodajca, uvádzajte hlasovanie. (Hlasovanie o vládnom návrhu zákona, ktorým sa mení a dopĺňa zákon č. 480/2002 Z. z. o azyle a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 705.)
Mojš, Milan, poslanec NR SR (2016-10-14):
Ďakujem. Vážená pani predsedajúca, vážené panie poslankyne, vážení páni poslanci, v súlade s § 73 zákona o rokovacom poriadku som bol určený predsedom výboru za spravodajcu k uvedenému návrhu zákona. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia uvedeného návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Výbor Národnej rady pre financie a rozpočet a Ústavnoprávny výbor Národnej rady. Za gestorský výbor navrhujem Výbor Národnej rady pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní na schôdzi Národnej rady Slovenskej republiky. Pani predsedajúca, prosím, otvorte rozpravu.
Laššáková, Jana, podpredsedníčka NR SR (2015-09-18):
Ďakujem pekne, pán spravodajca. Zaujmite miesto určené pre spravodajcov. Otváram všeobecnú rozpravu. Do rozpravy som dostala písomnú prihlášku od pána poslanca Jozefa Mihála. Nech sa páči, pán poslanec, máte slovo.
Figeľ, Ján, podpredseda NR SR (2014-11-08):
Teraz nasleduje faktická poznámka predsedu parlamentu Pavla Pašku a záverečná reakcia potom.
Krúpa, Juraj, poslanec NR SR (2021-06-22):
Ďakujem. Ja len chcem informovať, že dnes o 12.30 hod. v kinosále sa uskutoční diskusia spoločne s výborom pre európske záležitosti k navrhovanému zákonu o strelných zbraniach, ktorého sa zúčastní aj britský veľvyslanec Baker a šéf legislatívy ministerstva vnútra Kriška a takisto aj zástupcovia Legis Telum, kto má záujem, je vítaný. Ďakujem.
Laššáková, Jana, podpredsedníčka NR SR (2014-05-27):
Pán poslanec nechce reagovať. Nech sa páči, pán poslanec Hlina, máte slovo.
Laššáková, Jana, podpredsedníčka NR SR (2013-06-28):
Ďakujem pekne, pán spravodajca, zaujmite miesto určené pre spravodajcov. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť do rozpravy ústne. Nie je tomu tak. Končím možnosť prihlásiť sa do rozpravy ústne a prerušujem rokovanie o tomto bode programu. Nasledujúcim bodom programu je návrh ročnej účtovnej závierky Fondu národného majetku Slovenskej republiky za rok 2012 . Návrh má parlamentnú tlač 537, spoločná správa výborov má tlač 537a. Poprosím vás opäť, pán predseda výkonného výboru, aby ste návrh uviedli. Nech sa páči.
Bugár, Béla, podpredseda NR SR (2018-12-04):
Nech sa páči, pán poslanec Sopko, môžte reagovať.
M. Hort, podpredseda NR SR: (2008-06-20):
Otváram všeobecnú rozpravu. Konštatujem, že som do rozpravy nedostal žiadnu písomnú prihlášku od poslancov, resp. poslankýň, a preto sa pýtam, či sa chce niekto prihlásiť k tomuto bodu do rozpravy ústne. Hlási sa pán poslanec Martin Fedor. Ako jediný. Uzatváram možnosť prihlásiť sa do rozpravy ústne. A slovo má pán poslanec Fedor, nech sa páči.
Danko, Andrej, podpredseda NR SR (2024-04-30):
Otváram všeobecnú rozpravu. Do rozpravy sú písomne prihlásení: pani poslankyňa Stohlová, Hlina, Krátky, Pročko, Remišová, Kolíková. Za poslanecký klub vystúpi prvá pani poslankyňa Stohlová.
Paška, Pavol, predseda NR SR (2012-09-26):
Hlasujeme. (Hlasovanie.) 136 prítomných, 18 za, 16 proti, 102 sa zdržalo. Ani tento návrh do druhého čítania sme neschválili a nebudeme pokračovať v rokovaní o ňom. Ďakujem pekne. Odhlasovali sme prerokované body programu. Chcem požiadať členov poslaneckého grémia, aby sme sa stretli ihneď, a potom budeme pokračovať po grémiu v stretnutí pracovnej skupiny, tak ako sme sa dohodli. Takže vyhlasujem prestávku do 11.15 hodiny, po 11.15 hodine bude pokračovať rokovanie o bodoch programu schôdze. Ale poprosím zároveň aj členov grémia, aby sme sa stretli ihneď. Ďakujem. (Zasadnutie poslaneckého grémia.) (Po zasadnutí poslaneckého grémia.)
Bugár, Béla, podpredseda NR SR (2019-05-21):
Prezentujme sa a hlasujeme. (Hlasovanie.) Prítomných 133, za 98, zdržalo sa 34 poslancov, 1 nehlasoval. Národná rada sa rozhodla, že tento návrh prerokuje v druhom čítaní. Nech sa páči.
Majorová Garstková, Jana, poslankyňa NR SR (2023-02-01):
Odhlasovali sme body zo spoločnej správy a pozmeňujúce návrhy. Pán predsedajúci, dajte, prosím, hlasovať o tom, že prerokujeme návrh zákona v treťom čítaní ihneď.
Šeliga, Juraj, podpredseda NR SR (2021-04-30):
Pán Kamenický! Na pána Grendela máte reagovať. Nech sa páči, pán poslanec Kočiš. Poprosím vás, ja viem, že programové vyhlásenie vlády je široký dokument a všetko so všetkým súvisí, ale skúsme naozaj sa držať toho, čo hovorí ten, ktorý má aktuálne slovo za rečníckym pultom. Nech sa páči, pán poslanec Kočiš.
Kaník, Ľudovít, poslanec NR SR (2010-10-15):
Vážený pán predsedajúci, vážené panie poslankyne, vážení páni poslanci, Výbor Národnej rady Slovenskej republiky pre hospodárstvo, výstavbu a dopravu ma uznesením č. 32 určil za spravodajcu k vládnemu návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a o zmene a doplnení niektorých zákonov. Podľa § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom stanovej 15-dňovej lehote pred schôdzou Národnej rady, na ktorej sa uskutočňuje jeho prvé čítanie. Konštatujem, že uvedený návrh zákona spĺňa po formálno-právnej stránke náležitosti uvedené v § 67, 68 zákona Národnej rady o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Všeobecná časť dôvodovej správy obsahuje informáciu o cieli predloženého zákona, o súlade s Ústavou Slovenskej republiky a ostatnými všeobecne záväznými právnymi predpismi, ako aj medzinárodnými zmluvami, ktorými je Slovenská republika viazaná. O tom, že návrh bude mať vplyv na štátny rozpočet, nebude mať vplyv na rozpočty obcí ani rozpočty vyšších územných celkov, nebude mať dopad na obyvateľov ani na hospodárenie podnikateľskej sféry a iných právnických osôb, bude mať pozitívny vplyv na životné prostredie, na zamestnanosť, ako aj na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení zákona. Návrh zákona obsahuje doložku zlučiteľnosti s právom Európskej únie. Podľa tejto doložky je problematika návrhu zákona upravená v práve Európskej únie a nie je obsiahnutá v judikatúre Súdneho dvora Európskej únie. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady zo dňa 14. septembra 2010 č. 65 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre hospodárstvo, výstavbu a dopravu. Za gestorský výbor navrhujem Výbor Národnej rady Slovenskej republiky pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 24. novembra 2010 a v gestorskom výbore do 26. novembra 2010. Pán predsedajúci, prosím, otvorte všeobecnú rozpravu.
Zmajkovičová, Renáta, podpredsedníčka NR SR (2012-10-26):
Pán poslanec Novotný.
Heger, Eduard, poslanec NR SR (2019-05-15):
Ďakujem pekne. Ja chcem len podporiť toto vystúpenie, pretože naozaj myslím si, že toto je systémový prvok, ktorý tu nevyhnutne potrebujeme, potrebujeme vnášať. Naozaj transparentnosť, poriadok do vecí, tak ako si aj v závere povedala, potrebujeme vyčistiť tú komunikáciu, aby tu ľudia neboli opíjaní rožkom a aby sa tu naozaj nestavali ako keby nejaké Potemkinove dediny ako nejaká argumentácia. Takže, samozrejme, je to návrh zákona, ktorý prinášame spoločne a považujem ho za veľmi dôležitý. Ďakujem.
R. Kaliňák, poslanec: (2005-12-06):
Ale aby som bol presný, viete, sú veci, ktoré sa dajú robiť bezbolestne, a v tomto prípade by sa to určite dalo robiť, keby sme tie stavy doplnili, pretože keby sme boli v situácii ako v niektorých západných krajinách, kde naozaj si vyberáme z veľkého davu policajtov, ktorých chceme pustiť do Policajného zboru, tak aj s nimi vieme debatovať napríklad o zvýšení ich odvodov, veď oni platia viac ako bežní civili do toho sociálneho systému. Len keď nemá nám kto doň platiť, tak sa nečudujme, že je deficit. A prečo dnešní mladí policajti majú trpieť za starých kolegov, tých, ktorí slúžili v minulom režime? To znamená, že preto je to nespravodlivé! Nie že bolestivé, je to nespravodlivé, pani poslankyňa, medzi tým je obrovský rozdiel.
Gyimesi, Juraj poslanec NR SR (2020-09-29):
Prvý pozmeňujúci a doplňujúci návrh predniesol pán poslanec Čepček, dajte preto, prosím, hlasovať najskôr o tomto návrhu. Hlasujeme o tom, o rozšírení dôvodov na odvolanie riaditeľa Úradu pre reguláciu hazardných hier.
P. Hrušovský, predseda NR SR: (2004-06-17):
(Hlasovanie.) 127 prítomných, 87 za, 4 proti, 36 sa zdržalo. Návrh sme schválili. Ďalší návrh.
Vaľová, Jana, poslankyňa NR SR (2013-03-20):
Pán predseda, dajte hlasovať o bodoch 4 a 5 z prvého návrhu pani poslankyne Jurínovej.
Goga, Pavol, poslanec NR SR (2018-10-17):
Ďakujem za slovo, vážený pán predsedajúci. Vážené panie poslankyne, páni poslanci, v súlade s § 73 o rokovacom poriadku som bol určený predsedom Výboru Národnej rady Slovenskej republiky pre vzdelávanie, vedu, mládež a šport za spravodajcu k návrhu uvedeného zákona (tlač 1049). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, pán predsedajúci, otvorte všeobecnú rozpravu.
P. Osuský, poslanec: (2002-06-18):
J. Migaš, predseda NR SR: Pán poslanec Cuper. J. Cuper, poslanec: Pán predsedajúci, mám návrh na vypustenie bodu 174. Ide o poslanecký návrh pána poslanca Ftáčnika na vydanie zákona o zrušení Fondu detí a mládeže, tlač 1565. Nemyslím si, že by to bola taká novela zákona, ktorá by mala byť v tomto parlamente prerokovaná. Pán veľký organizátor spoločenského života a vysokoškolského už zničil vysoké školy, stredné školy, zorganizoval podľa predstáv pána Weissa, nie je potrebné, aby umožnil aj rozkradnutie ešte ostávajúceho majetku z Fondu detí a mládeže. Takže žiadam, aby bol vyradený tento bod z programu. Ďakujem. J. Migaš, predseda NR SR: Pani poslankyňa Tóthová, nech sa páči.
Uhliarik, Ivan, poslanec NR SR (2016-02-11):
Ďakujem. Čo sme sa vlastne dozvedeli z vystúpenia pána ministra? Dozvedeli sme sa, alebo aspoň ja som mal taký pocit, že všetko je naozaj v poriadku, že všetky tie kauzy sú len pseudokauzami a naozaj, čakajú nás svetlé zajtrajšky. Pán minister, dneska sedíme tu kvôli tomu, že chceme odpovede, pacienti a ich príbuzní chcú odpovede, čo sa deje v kritických nemocniciach (Prešov, Trnava, Žilina), na ktoré sme nedostali včera odpovede na výbore a ako tam bude zabezpečená ochrana zdravia a ochrana práv pacientov. Viete, mám naozaj pocit, že z desiatich rokov, keď je pri moci vláda SMER, tých osem rokov je zhruba 80 % času, opäť sme na vine my. Dajte si ruku na srdce. Teraz niekde som čítal, že 700 mil. eur sme ako tento štát vydali od roku 2008 na elektronizáciu nie zdravotníctva, ale vôbec celej verejnej správy. Máte pocit, že za osem rokov od roku 2008 do rokov 2015 – 2016 to naozaj funguje a máme elektronizáciu zdravotníctva vrátane eHealthu? Viete, pán minister, čo sa týka akciových spoločností, prečo potom vaša PPP nemocnica mala byť akciová spoločnosť? Na toto mi dajte odpoveď. Prečo potom nová Nemocnica sv. Michala ministerstva vnútra je akciová spoločnosť? Dajte mi odpoveď na toto, keď všetko to zlé bolo na akciových spoločnostiach, podotýkam, štátnych, ktoré sa nemohli privatizovať, tak ako teraz sa štátne akciové spoločnosti nemôžu privatizovať, ako sú popradská nemocnica, kardiocentrá a tak ďalej a tak ďalej. Pán minister, posledná otázka alebo posledná vec. Poplašná správa je to, čo hovoríte, že zdravotná starostlivosť je v týchto nemocniciach zabezpečená a nič sa nedeje.
Laurenčík, Milan, podpredseda NR SR (2022-03-16):
Ďakujem. Prosím, zaujmite miesto pre navrhovateľa. Ja teraz dám slovo spoločnému spravodajcovi z výboru pre obranu a bezpečnosť pánovi poslancovi Lukášovi Kyselicovi, aby informoval Národnú radu o výsledku rokovania výborov o tomto návrhu zákona, aby odôvodnil návrh ako aj stanovisko gestorského výboru. Nech sa páči, pán poslanec, máte slovo.
Hort, Milan, podpredseda NR SR (2011-07-06):
Ďakujem pekne, pán podpredseda vlády. Pýtam sa teraz spravodajcu, či chce reagovať. Nech sa páči, pán spravodajca, máte priestor v záverečnom slove.
Sulík, Richard, predseda NR SR (2010-12-09):
Prepáčte, pán Švantner. Prepáčte mi. Poprosil by som bez mikrofónu. Pán Bugár, no nie, že vy nič, vykrikujete tu cez celú sálu. Nerobte to, prosím vás, dobre. (Potlesk.) No vidíte, tu ma musia kolegovia zo SMER-u podporiť, aby ste nevykrikovali bez mikrofónu. No nechcete si ísť ku mne sadnúť? (Potlesk.) Dobre. Slovo má, vy ste skončili pán Švantner, áno? Slovo má pani poslankyňa Obrimčáková. Nech sa páči.
Pčolinský, Peter, podpredseda NR SR (2022-11-09):
Ďakujem pekne. Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Pán poslanec Dostál sa hlási. Karta... Jeden poslanec. Nech sa páči, pán poslanec.
Pellegrini, Peter, predseda NR SR (2015-03-19):
Prezentujme sa a hlasujme o návrhu zákona ako o celku s odporúčaním gestorského výboru schváliť ho. (Hlasovanie.) Prítomných 140 poslancov, za hlasovalo 95, proti bol 1, zdržalo sa 44 poslancov. Konštatujem, že sme schválili vládny návrh zákona o kontrole výkonu rozhodnutí technickými prostriedkami. Teraz pán poslanec Martvoň bude uvádzať hlasovanie o vládnom návrhu zákona, ktorým sa mení a dopĺňa zákon č. 99/1963 Zb. Občiansky súdny poriadok v znení neskorších predpisov a ktorým sa menia a dopĺňajú niektoré zákony (tlač 1330, bod 25 schváleného programu). Nech sa páči.
Zmajkovičová, Renáta, podpredsedníčka NR SR (2012-05-10):
S faktickými poznámkami šiesti poslanci. Uzatváram možnosť faktických poznámok. Nech sa páči, pán poslanec Podmanický.